ענת דולב

ענת דולב (15 באפריל 1963 – 6 בפברואר 2016) הייתה מנחת טלוויזיה, שדרנית רדיו ועיתונאית ישראלית.

ביוגרפיה
דולב נולדה לדבורה וירון דולב, גדלה ברמת גן ובנעוריה למדה בבית הספר היסודי "ניצנים" ובתיכון "אהל שם" שבעיר מגוריה.

שירתה בצה"ל כעורכת וכמגישה בתחנת הרדיו גלי צה"ל. לאחר סיום שירותה הצבאי, המשיכה לעבוד בתחנת הרדיו כאזרחית עובדת צה"ל. שם הגישה, בין היתר, את תוכניות הרדיו "טוב לשמוע" ואת מצעד הפזמונים העברי השנתי. במקביל, סיימה בהצטיינות לימודי תואר ראשון בספרות באוניברסיטת תל אביב. במשך תקופה מסוימת עבדה כמורה לספרות בבית הספר התיכון "מקיף יהוד". בהמשך, השתלמה בתקשורת באוניברסיטת ניו יורק.

ערכה והגישה גם בטלוויזיה תוכניות מוזיקה, אקטואליה ותרבות בערוץ הראשון, ונודעה בעיקר כמגישת תוכנית המוזיקה "עד פופ", לצידו של מנחם גרנית, מאמצע שנות ה-80. תוכניות טלוויזיה נוספות אותן הגישה היו, בין היתר, "להיט בראש", "פיצוחים", "המועדון" (בטלוויזיה החינוכית) ובמסגרת "מבט לחדשות" הגישה את מהדורת סוף השבוע.
שימשה גם ככתבת ועורכת בתחום הבריאות בעיתון "ידיעות אחרונות" ובשבועון לנוער "ראש אחד", ובתחילת שנות ה-90 הגישה את מהדורת החדשות "עדשה מקומית" בערוץ המקומי של חולון-בת-ים.

משנת 1987 עבדה כשדרנית בתחנת הרדיו רשת ב' של קול ישראל, שם הגישה תוכניות רבות כגון "צבע הכסף". בשנת 2009 העלתה לראשונה תוכנית פנאי ברשת ב', "בשלוש עם ענת דולב". התוכנית זכתה לקהל מעריצים נרחב, ובה הציגה את ענייני היום מזווית אישית. חלק גדול מהתוכנית הוקדש לתחום התרבות והספרות. בשנת 2012 עברה התוכנית לשש בערב, ובתחילת 2015 חזרה לשעה שלוש.

בין ספטמבר 2005 לשלהי 2007 עבדה כראש מערך הדוברות של בית החולים שיבא. בהמשך חזרה לשדר ברשת ב' של קול ישראל.

דולב הנחתה מספר טקסים שנתיים של הענקת פרס ישראל ביום העצמאות, האזכרה הממלכתית ליום השואה והגבורה ביד ושם וכן אירועים במסגרת פסטיבל הסרטים הבינלאומי חיפה.

חיים אישיים
דולב הייתה במערכת יחסים עם המסעדן רימון בן-יקיר. כמו כן, הייתה נשואה לעופר קוך, ממנו התגרשה לאחר מספר שנים. התגוררה ברמת גן והותירה אחריה בן.

250px|ממוזער|שמאל|קברה של ענת דולב
ב-6 בפברואר 2016, בגיל 53, נפטרה לאחר התמודדות ארוכה עם ניוון רב מערכתי (MSA). יומיים לפני מותה, ביום חמישי, 4 בפברואר, עוד הגישה את תוכניתה ברדיו מבלי שהמאזינים יכלו לחוש רמז כלשהו לעתיד לבוא. בימים ראשון ושני שלאחר פטירתה שודרו ברשת ב' שתי תוכניות לזכרה, ובהמשך שודרה התוכנית "בשלוש" במשך 4 חודשים נוספים, במתכונת ובמשבצת השידור הקבועה שבהן הייתה ענת מגישה את תוכניתה.

ב-8 בפברואר 2016 היא הובאה למנוחות בבית הקברות מורשה ברמת השרון.

ב-13 בינואר 2017 נערך אירוע "קבלת שבת" במועדון צוותא בת"א לציון שנה ללכתה.

ב-21 בפברואר 2017 התקיים אירוע בשם "ציר החיים" לציון שנה לפטירתה, בבית העיתונאים על שם סוקולוב בתל אביב.

רשימת תוכניות בהנחייתה

 שנה  סוג  שם התוכנית  גוף משדר  הערות 1981–1983  רדיו  תוכניות שונות  גלי צה"ל  במהלך השירות הצבאי 1983–אמצע שנות ה־80  רדיו  טוב לשמוע  גלי צה"ל  אזרחית עובדת צה"ל 1984  רדיו  מצעד הפזמונים העברי השנתי  גלי צה"ל  מצעד תשמ"ד 1985–1987  טלוויזיה  עד פופ  הערוץ הראשון  עם מנחם גרנית 1986  טלוויזיה  עד פופ – תוכנית המאה עם שלמה ארצי  הערוץ הראשון  ספיישל מוזיקה 1986  טלוויזיה  עד פופ – קדם אירוויזיון  הערוץ הראשון  לקט שירים 1986  טלוויזיה  שביל באמצע שביל בצד – פרק 18  הערוץ הראשון  נחל הירקון 1987  טלוויזיה  מבט לחדשות  הערוץ הראשון  הנחיית מהדורה סוף שנות ה־80  טלוויזיה  מבט לחדשות – מהדורת סוף השבוע  הערוץ הראשון  מגישה 1990  טלוויזיה  להיט בראש  הערוץ הראשון  עם נועם גילאור 1992  טלוויזיה  אולם ומלואו  הערוץ הראשון  פסטיבל ישראל תחילת שנות ה־90  טלוויזיה  עדשה מקומית  ערוץ מקומי חולון–בת ים  מהדורת חדשות 2003  טלוויזיה  שיח לילי  ערוץ 33  עם אלי גולדשמידט 2004  טלוויזיה  על טבעי  ערוץ 33  תוכנית מיסטיקה 2009  טלוויזיה  חשיפה לדרום  ערוץ 1  הנחיה 2009  טלוויזיה  זמן אוויר  ערוץ 1  הנחיה שנות ה־2000  רדיו  צבע הכסף  רשת ב'  מגישה 2009–2016  רדיו  בשלוש עם ענת דולב  רשת ב'  תוכנית יומית

קישורים חיצוניים





  רועי כץ, פרידה מענת דולב, מתוך "מבט", הערוץ הראשון, 7 בפברואר 2016; בערוץ רשות השידור באתר YouTube



הערות שוליים

קטגוריה:מנחות טלוויזיה ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:אזרחים עובדי צה"ל
קטגוריה:דוברות ישראליות
קטגוריה:דוברים ישראלים
קטגוריה:מורות לספרות עברית
קטגוריה:מורים לספרות עברית
קטגוריה:בוגרות בית הספר אהל שם
קטגוריה:בוגרי בית הספר אהל שם
קטגוריה:בוגרי בית ספר ניצנים (רמת גן)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל מעריב
קטגוריה:סגל ידיעות אחרונות
קטגוריה:חיילי גלי צה"ל
קטגוריה:סגל תיכון מקיף יהוד
קטגוריה:סגל קול ישראל
קטגוריה:הערוץ הראשון: שדרניות ומנחות
קטגוריה:עיתונאיות ישראליות
קטגוריה:עיתונאים ישראלים
קטגוריה:אישים הקבורים בבית הקברות מורשה
קטגוריה:ישראליות שנולדו ב-1963
קטגוריה:ישראלים שנולדו ב-1963
קטגוריה:ישראליות שנפטרו ב-2016
קטגוריה:ישראלים שנפטרו ב-2016